## Naputak o vremenu i načinu upućivanja novaka na služenje vojnog roka i otpustu iz Oružanih snaga

### NN 15/2003 (30.1.2003.), Naputak o vremenu i načinu upućivanja novaka na služenje vojnog roka i otpustu iz Oružanih snaga

# MINISTARSTVO OBRANE

210

Na
temelju članka 40. stavka 2. Zakona o obrani (»Narodne novine«, broj 33/02 i
58/02), ministar obrane donosi

## NAPUTAK

### O VREMENU I NAČINU UPUĆIVANJA NOVAKA NA SLUŽENJE VOJNOG ROKA I OTPUSTU IZ ORUŽANIH SNAGA

ZAJEDNIČKE
ODREDBE

1. Ovim Naputkom propisuje se djelokrug i način rada
ustrojstvenih jedinica Ministarstva obrane nadležnih za poslove novačenja i upućivanja
novaka na služenje vojnog roka.

Novačenje je proces u kojem se na temelju planova,
novacima određuje rod, odnosno struka i vojnostručna specijalnost (u daljnjem
tekstu: VSSp) zbog služenja vojnog roka i osiguranja mirnodopske i ratne popune
Oružanih snaga Republike Hrvatske (u daljnjem tekstu: Oružane snage).

Novačenje se provodi na području uprave za obranu u
mjestu u kojem se vojni obveznik vodi u vojnoj evidenciji.

2. Novačenjem se osigurava:

– utvrđivanje sposobnosti za vojnu obvezu novaka

– određivanje VSSp-a novacima prema zdravstvenoj i
psihološkoj sposobnosti, općim i posebnim znanjima novaka te potrebama Oružanih
snaga.

Prilikom novačenja primjenjuju se jedinstveni
kriteriji ocje­nji­vanja sposobnosti za vojnu obvezu i za određivanje roda
odnosno struke u kojoj će novaci služiti vojni rok.

Plan upućivanja novaka na služenje vojnog roka izrađuje
Služba za vojnu obvezu na temelju prijedloga Uprave za popunu osobljem Glavnog
stožera Oružanih snaga (u daljnjem tekstu: Glavni stožer). Prijedlog plana upućivanja
Uprava za popunu osobljem izrađuje u suradnji s ostalim upravama Glavnog stožera.

Plan popune središta za obuku i postrojbe nakon
temeljne i specijalističke obuke izrađuje Uprava za popunu osobljem u su­rad­nji
s ostalim upravama Glavnog stožera.

Zapovijed o premještanju ročnika nakon završene
temeljne i specijalističke obuke donosi načelnik Glavnog stožera na temelju
prijedloga Uprave za popunu osobljem. Zapovijed o premještaju se dostavlja
središtima za obuku i postrojbama koje su provodile obuku, odnosno postrojbama
koje primaju ročnike na daljnje osposobljavanje, obuku ili izobrazbu najkasnije
deset dana prije završetka specijalističke obuke.

Planiranjem mirnodopske popune Oružanih snaga ročnicima,
mora se osigurati:

– kontinuitet popune;

– upućivanje novaka na služenje vojnog roka u rod,
odnosno struku i VSSp za koji su novačeni, a rod odnosno struka i VSSp mogu se
mijenjati samo u slučajevima propisanim ovim Naput­kom;

– premještanje ročnika prema potrebama sustava popune
i obuke ili u drugim opravdanim slučajevima propisanim ovim Na­putkom i Uputama
o vođenju vojne evidencije vojnih obveznika.

UVOĐENJE
NOVAKA U VOJNU EVIDENCIJU

3.
Priprema uvođenja novaka u vojnu evidenciju obuhvaća prikupljanje podataka o
novacima – državljanima Republike Hr­vat­­ske koji podliježu uvođenju u vojnu
evidenciju.

Služba
za vojnu obvezu, u suradnji s Ministarstvom unutarnjih poslova, dostavlja
upravama za obranu do 15. listopada, magnetni medij s podacima o svim muškim
osobama od 17 do 55 godina starosti. Po dobivanju magnetnog medija, uprave za
obranu, izvode s podacima o novacima koji naredne godine navr­ša­vaju 18 godina
života dostavljaju uredima za obranu do 1. studenoga.

Na
temelju navedenog popisa ured za obranu izrađuje prijedlog plana uvođenja
novaka u vojnu evidenciju (s nadnevcima i opisom aktivnosti uvođenja) i
dostavlja ga upravi za obranu do 1. prosinca. Uprava za obranu izrađuje plan
uvođenja novaka u vojnu evidenciju i dostavlja ga uredima za obranu i Službi za
vojnu obvezu do 15. prosinca.

Zbog obavješćivanja novaka o mjestu i vremenu uvođenja
u vojnu evidenciju, uprave za obranu osiguravaju tiskanje, te distribuciju
uredima za obranu općeg poziva – plakata (obrazac Vob-7a).

Uredi za obranu, zbog uvođenja u vojnu evidenciju,
pozivaju novake pozivom (Vob-7 i dopisnicom (Vob-7b). Izgled svih poziva
propisan je Uputama o vođenju vojne evidencije vojnih obveznika.

4. Uprava za obranu organizira, koordinira, nadzire i
osigurava provođenje aktivnosti uvođenja novaka u vojnu evidenciju na svom
području.

Uredi za obranu od 1. siječnja do 28. veljače
kalendarske godine u kojoj novaci navršavaju osamnaest godina života upisuju
novake u vojnu evidenciju.

Prilikom pojedinačnog upisivanja, u pravilu, uz
neposrednu nazočnost novaka, ustrojava se matični karton (obrazac Vob-2), a
ostali dokumenti evidencije iz točke 16. Uputa o vođenju vojne evidencije
vojnih obveznika, najkasnije do pripreme novačenja.

Uredi za obranu dužni su upoznati novaka s pravima i
obvezama iz Zakona o obrani (prijavljivanje promjene podataka, pravo na civilnu
službu, pravo na odgodu služenja vojnog roka i sl.).

Nakon provedenog planskog uvođenja u vojnu evidenciju,
za novake koji se nisu odazvali pozivu, provodi se postupak utvr­đivanja
njihovog statusa, a za neopravdano neodazvane podnosi zahtjev za pokretanje
prekršajnog postupka.

Postupak raščlambe upisanih i neupisanih novaka, te
utvrđi­vanja razloga i statusa neupisanih novaka, obvezno se provodi do 28.
veljače.

5. Po završetku uvođenja novaka u vojnu evidenciju,
ured za obranu, izrađuje raščlambu i izvješće o uvođenju novaka u vojnu
evidenciju te primjerak raščlambe i dva primjerka izvješća dos­tav­lja nadležnoj
upravi za obranu do 15. ožujka.

Uprava za obranu na temelju raščlambi ureda za
obranu, izrađuje zbirnu raščlambu uvođenja u vojnu evidenciju i zbirno izvješće.
Zbirnu raščlambu i zbirno izvješće, te po jedan primjerak izvješća ureda za
obranu dostavlja Službi za vojnu obvezu do 1. travnja.

 Osim tijeka
uvođenja, raščlambom je potrebno obuhvatiti:

– razloge zbog kojih novaci nisu uvedeni u vojnu
evidenciju (opravdano i neopravdano, te broj i postotak);

– poduzete mjere protiv novaka koji se nisu odazvali
na poziv, poglavito za neopravdano neodazvane;

– probleme i poteškoće, te prijedloge za budući rad.

PLANIRANJE
NOVAČENJA

6. Novačenje
planira Služba za vojnu obvezu na temelju prijedloga Uprave za popunu osobljem.

Zbog
izrade prijedloga plana novačenja, Služba za vojnu obvezu do 1. kolovoza
dostavlja Upravi za popunu osobljem pregled novaka po upravama za obranu koji
podliježu novačenju u narednoj godini.

Pregled
obuhvaća broj novaka koji naredne godine navr­šavaju 18 godina života, te
novake kojima u narednoj godini istječe privremena nesposobnost za vojnu
obvezu.

Prijedlog
plana novačenja izrađuje Uprava za popunu osobljem u suradnji s ostalim
upravama Glavnog stožera te ga dostavlja Službi za vojnu obvezu do 1.
listopada.

7.
Ministar obrane donosi godišnji plan novačenja do 1. studenoga, a Služba za
vojnu obvezu izvode iz godišnjeg plana novačenja dostavlja upravama za obranu i
Upravi za popunu osobljem do 1. prosinca. Uprava za obranu izvod iz godišnjeg
plana novačenja dostavlja uredima za obranu do 15. siječnja.

Uprava
za obranu razrađuje i dostavlja izvode iz godišnjeg plana novačenja uredima za
obranu, vodeći računa o planovima popune ratnih postrojbi i deficitarnim
VSSp-ima.

8. Novačenje
i rješavanje drugih pitanja u svezi ostvarenja godišnjeg plana novačenja određuju
se posebnom odlukom za novačenje, za svaku kalendarsku godinu.

9.
Prilikom planiranja novačenja u plan se ne unose novaci koji borave u
inozemstvu.

UPUĆIVANJE
NOVAKA NA ZDRAVSTVENE
I DRUGE PREGLEDE I PSIHOLOŠKA ISPITIVANJA

10. Plan
upućivanja novaka na zdravstvene i druge preglede i psihološka ispitivanja (u
daljnjem tekstu: plan pregleda), donosi načelnik Službe za vojnu obvezu.

Služba za vojnu obvezu, izvod iz plana pregleda
dostavlja upravama za obranu, novačkim povjerenstvima i zdravstvenim ustanovama
u suradnji s kojima se organiziraju zdravstveni pregledi, do 1. prosinca.

Uprava za obranu, izvod iz plana pregleda dostavlja
uredima za obranu do 15. prosinca.

Uprava za obranu u suradnji sa zdravstvenim
ustanovama osigurava provođenje izvanplanskih pregleda novaka tijekom
kalendarske godine.

11. Ured za obranu upućuje pojedinačni poziv svakom
novaku zbog obavljanja zdravstvenih i drugih pregleda i psiholoških ispitivanja
u pravilu 30 dana prije dana određenog za pregled.

U napomeni ovoga poziva navodi se da je novak
prilikom dolaska na zdravstvene i druge preglede i psihološka ispitivanja dužan:

– ponijeti osobnu iskaznicu ili putovnicu;

– ponijeti zdravstvenu i drugu dokumentaciju koja može
utjecati na ocjenu sposobnosti za vojnu obvezu;

– na dan pregleda, zbog laboratorijskih pretraga, ne
konzumirati nikakvu hranu i piće.

12. Ured za obranu, zbog pravodobnog i urednog provođenja
zdravstvenih i drugih pregleda i psiholoških ispitivanja, dužan je:

– upoznati novake s njihovim pravima i obvezama za
vrije­me boravka u zdravstvenoj ustanovi;

– ustrojiti za svakog novaka zdravstvenu
dokumentaciju propisanu Pravilnikom o mjerilima i postupcima za ocjenjivanje
psihološke i zdravstvene sposobnosti vojnih obveznika za vojnu obvezu;

– razvrstati novake u skupine za obavljanje različitih
dijelova zdravstvenih i drugih pregleda i psiholoških ispitivanja, ako je
razvrstavanje potrebno;

– osigurati popunjavanje novačkog upitnika životopisnih
i drugih podataka;

–
voditi dnevnu evidenciju o broju pregledanih novaka (odaz­vani, neodazvani i
upućeni na dodatnu obradu).

13. Nadležna osoba ureda za obranu na dan
zdravstvenih pregleda i psiholoških ispitivanja, predaje ovlaštenoj
zdravstvenoj ustanovi kompletnu zdravstvenu dokumentaciju.

14. Kada novaci stignu u zdravstvenu ustanovu ili na
mjesto određeno za prikupljanje, nadležna osoba ureda za obranu provjerava
identitet novaka, a tijekom pregleda u zdravstvenoj ustanovi održava red i
disciplinu.

15. Ukoliko iz bilo kojih razloga pojedini novaci ne
obave zdravstvene i druge preglede i psihološka ispitivanja u vrijeme određeno
u pozivu, uprava za obranu u suradnji sa zdravstvenom ustanovom planira
naknadno vrijeme za pozivanje tih novaka na preglede.

16. Zdravstveni i drugi pregledi i psihološka ispitivanja
novaka i ustrojavanje zdravstvene dokumentacije moraju biti zavr­šeni prije početka
rada novačkog povjerenstva.

17. Zdravstvena ustanova u suradnji s kojom
Ministarstvo obrane organizira zdravstvene preglede, nakon obavljenih
planiranih zdravstvenih i drugih pregleda i psiholoških ispitivanja novaka,
dostavlja upravama za obranu i Službi za vojnu obvezu iz­vješće o rezultatima
zdravstvenih pregleda s podacima o prijedlozima ocjena sposobnosti za vojnu
obvezu.

18. Ured za obranu sa stanjem 31. prosinca izrađuje
godišnje izvješće o zdravstvenom stanju novaka.

Raščlambu i dva primjerka izvješća ured za obranu
dostavlja upravi za obranu do 15. siječnja, a uprava za obranu zbirno iz­vješće,
zbirnu raščlambu i jedan primjerak izvješća ureda za obranu dostavlja Službi za
vojnu obvezu do 31. siječnja.

PROVOĐENJE
NOVAČENJA

19.
Novačenju podliježu svi novaci, državljani Republike Hrvatske, u pravilu u
kalendarskoj godini u kojoj navršavaju osamnaest godina života.

Pored novaka iz stavka 1. novačenju podliježu:

a) novaci koji iz bilo kojih razloga nisu novačeni u
vrijeme propisano odredbom stavka 1. ove točke;

b) novaci kojima ističe privremena nesposobnost
odnosno novaci koji podnesu pisani zahtjev da se ocijeni njihova sposobnost za
vojnu obvezu prije isteka privremene nesposobnosti;

c) novaci koji su ranije ocijenjeni sposobnima za
vojnu obvezu, a čije se zdravstveno stanje u međuvremenu promijenilo, moraju
podnijeti pisani zahtjev uz odgovarajuću zdravstvenu dokumentaciju.

20. Zbog obavljanja pripreme i novačenja ured za
obranu priprema i daje na korištenje novačkom povjerenstvu:

a) dokumente o obavljenim zdravstvenim i drugim
pregledima i psihološkim ispitivanjima za svakog novaka (zdravstvenu knjižicu,
listu sistematskog pregleda sa svim specijalističkim nalazima i
dijagnosticiranim postupcima, psihološki nalaz i rezultati psihološkog
ispitivanja i novački upitnik životopisnih i drugih podataka);

b) zdravstvenu dokumentaciju za novake koji ne mogu
pristupiti novačenju (članak 36. stavak 3. Zakona o obrani);

c) vojne iskaznice, matične i jedinične kartone s ažuriranim
podacima iz novačkih upitnika životopisnih i drugih podataka;

d) novački protokol u koji su upisani svi novaci koji
podliježu novačenju u toj kalendarskoj godini. Novački protokol ustrojava se do
pripreme novačenja, a novaci se upisuju po abecednom redu unutar godišta počevši
od najmlađeg. Novake koji borave u inozemstvu upisuju se u novački protokol
prilikom njihovog dolaska u Republiku Hrvatsku zbog novačenja.

RAD
NOVAČKOG POVJERENSTVA

21.
Plan rada novačkog povjerenstva obuhvaća plan pripreme novačenja i neposredno
novačenje novaka uzimajući u obzir mjesto, vrijeme i broj novaka.

Plan rada novačkih povjerenstava donosi načelnik Službe
za vojnu obvezu na temelju prijedloga novačkih povjerenstava. Pri­jedlog plana
rada izrađuju novačka povjerenstva u suradnji s upravama za obranu te ga
dostavljaju Službi za vojnu obvezu do 10. siječnja.

Pripremu novačenja obavljaju predsjednik i članovi
novač­kog povjerenstva – doktor medicine i psiholog, te djelatnik uprave i
ureda za obranu.

U pripremi novačenja novačko povjerenstvo obavlja
uvid u stanje kompletnosti i ažurnosti dokumenata iz točke 20. ovoga Naputka,
te predlaže VSSp-a (bez ovjere potpisom i pečatom).

Za nesmetan rad novačkog povjerenstva i boravak
novaka tijekom novačenja, ured za obranu osigurava odgovarajuće prostorije.

Novačenje novaka provodi se uz njihovu nazočnost. Za
novake koji se iz bilo kojih razloga ne odazovu na novačenje, uprave za obranu
putem ureda za obranu utvrđuju razloge neodazivanja te u suradnji s novačkim
povjerenstvom osiguravaju za njih izvanplansko novačenje.

Predsjednik novačkog povjerenstva, a po potrebi i članovi
novačkog povjerenstva te djelatnici iz uprave za obranu i ureda za obranu,
prije početka provođenja novačenja dužni su obaviti razgovor s novacima i
upoznati ih s pravima i obvezama koje proizlaze iz odredaba Zakona o obrani i
podzakonskih propisa.

22. Na temelju podataka iz dokumenata evidencije,
nalaza i rezultata zdravstvenih i drugih pregleda i psiholoških ispitivanja i
izjave novaka o rodu ili struci u kojoj želi služiti vojni rok, novačko
povjerenstvo ocjenjuje sposobnost za vojnu obvezu i određuje rod odnosno struku
i VSSp u kojoj će novak služiti vojni rok.

Novačko povjerenstvo radi sukladno:

– Zakonu o obrani, Pravilniku o izvršavanju vojne
obveze, te ovom Naputku;

– Pravilniku o mjerilima i postupcima za ocjenjivanje
psi­hološke i zdravstvene sposobnosti vojnih obveznika za vojnu obvezu;

– Uvjetima i kriterijima za određivanje roda, struke
i VSSp-i novacima u Oružanim snagama;

– Planu i odluci za novačenje;

– Planu rada novačkog povjerenstva.

23. Ukoliko doktor medicine odnosno psiholog, član
novač­kog povjerenstva, prilikom novačenja utvrdi da je za ocjenjivanje sposobnosti
za vojnu obvezu potrebno provjeriti rezultate zdravstvenih i drugih pregleda i
psiholoških ispitivanja, novačko povjerenstvo takve novake upućuje na dopunske
zdravstvene preglede, odnosno psihološka ispitivanja.

Ti novaci obavljaju dopunski pregled samo onih
organa, organskih sustava i osjetila za koje novačko povjerenstvo ne može sa
sigurnošću utvrditi zdravstveno stanje.

24.
Novačko povjerenstvo, prilikom određivanja roda, struke i VSSp-a novacima,
odnosno prilikom ostvarivanja plana nova­čenja, osigurava sljedeće prioritete:

a)
popunu VSSp-a za koje se traže posebna zdravstvena i psihološka sposobnost;

b)
popunu VSSp-a za koje se isključivo traži odgovarajuća stručna sprema ili
zanimanje stečeno u građanstvu;

Uprava
za obranu osigurava ostvarenje plana novačenja na svom području.

25.
Odluku o sposobnosti za vojnu obvezu novaka i rod, odnosno struku i VSSp,
ovjerava potpisom i pečatom predsjednik novačkog povjerenstva, te istu priopćava
novaku.

26. Novačko povjerenstvo u dokumente novaka upisuje:

a) u vojnu iskaznicu:

– ocjenu sposobnosti za vojnu obvezu i točku popisa
bolesti;

– rod odnosno struku u kojoj će novak služiti vojni
rok odnosno civilnu službu za obveznike civilne službe;

– nadnevak novačenja;

– pouku o pravnom lijeku.

b) u matični i jedinični karton:

– sve podatke navedene u ovoj točki pod a) osim pouke
o pravnom lijeku, s tim što se pored roda i struke upisuje brojčana oznaka
VSSp-a;

– u jedinični se karton, pored navedenih podataka,
stavlja pečat novačkog povjerenstva.

c) u zdravstvenu knjižicu:

– upisuje ocjenu sposobnosti za vojnu obvezu,
dijagnozu s točkom popisa bolesti ako postoji, nadnevak novačenja, te broj novačkog
protokola.

d) u novački protokol:

– ocjenu sposobnosti za vojnu obvezu s točkom popisa
bolesti (ako postoji);

– VSSp i nadnevak novačenja.

Ocjena »privremeno nesposoban za vojnu obvezu« s
traja­njem i točkom popisa bolesti, kao i nadnevak novačenja upisuju se u
dokumente evidencije (Vob-1, 2 i 3) kemijskom olovkom (npr. PN 2g TPB 201.7 od
29. 09. 2002.).

Na kraju kalendarske godine, nakon završenog novačenja,
predsjednik novačkog povjerenstva zaključuje novački protokol, naznačuje redne
brojeve novaka koji nisu pristupili novačenju, ovjerava ga svojim potpisom i pečatom
novačkog povjerenstva.

27. Prilikom novačenja novačko povjerenstvo svim
novacima uručuje vojnu iskaznicu uz osobni potpis novaka, a osobama ocijenjenim
nesposobnima za vojnu obvezu i zdravstvenu knji­žicu.

Novake koji su ocijenjeni »nesposobnim za vojnu
obvezu« novačko povjerenstvo upozorava da su dužni čuvati vojnu iskaznicu i
zdravstvenu knjižicu te da sukladno odredbi članka 28. Zakona o obrani, podliježu
revizijskom pregledu zbog provjere sposobnosti za vojnu obvezu.

Novacima koji su ocijenjeni »nesposobnim za vojnu
obvezu« na temelju zdravstvene dokumentacije, vojnu iskaznicu i zdravstvenu
knjižicu uručuje nadležni ured za obranu.

28. Novake koji dolaze iz inozemstva, nadležni ured
za obranu izvanplanski upućuje na zdravstvene i druge preglede i psihološka
ispitivanja, a zatim na novačenje.

29. Po
završenom novačenju na području ureda za obranu s rezultatima novačenja
povjerenstvo upoznaje predstojnika ureda za obranu, a po završenom novačenju na
području uprave za obranu načelnika uprave za obranu.

Izvješće
o provedenom novačenju novaka u uredu za obranu, povjerenstvo izrađuje u četiri
primjerka, od čega jedan primjerak zadržava za svoje potrebe, a po jedan
primjerak odmah dostavlja uredu za obranu, upravi za obranu i Službi za vojnu
obvezu.

ZAVRŠNI
POSLOVI NOVAČENJA

30.
Ured za obranu sa stanjem 31. prosinca izrađuje godišnje izvješće o rezultatima
novačenja.

Raščlambu
i dva primjerka izvješća ured za obranu dostavlja upravi za obranu do 15. siječnja,
a uprava za obranu zbirno izvješće, zbirnu raščlambu i jedan primjerak izvješća
ureda za obranu dostavlja Službi za vojnu obvezu do 31. siječnja.

Služba
za vojnu obvezu zbirno izvješće za Republiku Hrvat­sku o rezultatima novačenja
i zbirnu raščlambu, dostavlja Upravi za popunu osobljem do 15. veljače.

POPUNA
POSTROJBI ORUŽANIH SNAGA

31. Postrojbe
Oružanih snaga popunjavaju se upućivanjem no­vaka na služenje vojnog roka i
premještanjem ročnika iz sre­dišta za obuku i postrojbe u druga središta za
obuku i postrojbe.

32.
Plan upućivanja u Oružane snage izrađuje se u tekućoj godini, za sljedeću
godinu, prema rokovima upućivanja za sva središta za obuku i postrojbe koja
primaju novake po rodovima, strukama i VSSp-ima.

33.
Plan upućivanja novaka na služenje vojnog roka raz­rađuje Služba za vojnu
obvezu po upravama za obranu, središtima za obuku i postrojbe te VSSp-ima na
temelju prijedloga Uprave za popunu osobljem.

Uprava
za popunu osobljem izrađuje prijedlog plana upući­vanja u suradnji s upravama
Glavnog stožera na temelju:

a) godišnjeg
plana upućivanja novaka u Oružane snage;

b)
ustrojbenih potreba postrojbi;

c)
broja novaka na raspolaganju za upućivanje u Oružane snage;

d)
potreba popune ratnih postrojbi sa pričuvom sukladno operativnoj uporabi i
mobilizacijskom razvoju Oružanih snaga;

e)
raspoloživih kapaciteta u središtima za obuku i postrojbama.

Prijedlog
plana upućivanja Uprava za popunu osobljem dostavlja Službi za vojnu obvezu
najkasnije 90 dana prije upući­vanja svake generacije novaka na služenje vojnog
roka.

U
izvodu iz plana upućivanja Služba za vojnu obvezu propisuje vrijeme i način upućivanja
i prijema novaka na služenje vojnog roka u središta za obuku i postrojbe i
dostavlja ga upravama za obranu.

34. Služba
za vojnu obvezu dostavlja izvode iz plana upućivanja novaka u Oružane snage
upravama za obranu najkasnije 75 dana prije upućivanja svake generacije novaka,
a uprave dostavljaju uredima za obranu najkasnije 60 dana prije upućivanja
novaka na služenje vojnog roka.

35.
Ured za obranu uručuje pojedinačni poziv novaku u pravilu 30 dana prije
nadnevka određenog za javljanje u Oružane snage, naznačujući vojnu poštu,
mjesto, nadnevak i sat kada se mora javiti u središte za obuku i postrojbu,
odnosno na mjesto prikupljanja radi organizacije prijevoza.

Poziv se može dostaviti ili uručiti u roku kraćem od
30 dana novaku koji je zatražio da bude upućen u Oružane snage, a navršio je 18
godina života.

36. Raspoređivanje novaka po središtima za obuku i
postrojbama u kojima će služiti vojni rok, obavlja u pravilu nadležna osoba
uprave za obranu i ureda za obranu koja vodi vojnu evidenciju novaka.

37. Novaci-blizanci upućuju se na služenje vojnog
roka u isto središte za obuku i postrojbu, osim ako su pisano tražili da budu
upućeni odvojeno.

38. Novak kojem je prekinuto služenje vojnog roka
sukladno odredbama članka 48. i 49. Zakona o obrani, uputit će se na dosluženje
u okviru redovnog plana upućivanja na služenje vojnog roka, u pravilu u rod,
struku i VSSp u kojem je ranije služio vojni rok, sukladno odredbama Pravilnika
o izvršavanju vojne obveze.

Novak se neće uputiti u rod odnosno struku u kojoj je
ranije služio vojni rok, ako mu je prilikom naknadnog ocjenjivanja sposobnosti
za vojnu obvezu promijenjen rod odnosno struka, zbog promjene zdravstvenog
stanja.

39. Poziv za upućivanje u Oružane snage dostavlja se
novaku koji ima prijavljeno boravište na području druge uprave za obranu, na
adresu prijavljenog boravišta. Ukoliko novak prije odlaska u Oružane snage želi
doći u mjesto prebivališta, sam snosi troškove prijevoza.

40. Potvrde (povratnice) o uručenju poziva za upućivanje
novaka u Oružane snage ured za obranu čuva do roka određenog za podnošenje
izvješća o upućivanju novaka.

41. Ukoliko ured za obranu prilikom sređivanja
potvrda (povratnica) utvrdi da neki od novaka planiranih za upućivanje u Oružane
snage nisu primili poziv (zbog promjene mjesta bora­višta, liječenja u bolnici
ili izdržavanja kazne zatvora i sl.), umjesto njih poziva druge novake slobodne
za upućivanje u Oružane snage.

Ured za obranu poduzima mjere da se pronađu novaci
koji nisu primili poziv za upućivanje u Oružane snage, zbog toga što nisu
prijavili uobičajeno boravište odnosno prebivalište, i protiv njih podnosi
prijavu tijelu ovlaštenom za pokretanje kaznenog odnosno prekršajnog postupka.

42. Novak koji nakon primanja poziva za upućivanje na
služenje vojnog roka izjavi da je došlo do promjene zdravstvenog stanja,
podnosi uredu za obranu zahtjev za utvrđivanjem sposobnosti za vojnu obvezu i
prilaže odgovarajuću zdravstvenu dokumentaciju, koja ne smije biti starija od 6
mjeseci.

43. Ured za obranu za sve novake koji se upućuju na
služenje vojnog roka, novačku dokumentaciju pravovremeno kompletira i ažurira
te istu u zapečaćenom omotu, a najkasnije 10 dana prije upućivanja novaka, uz
obrazac Vob-12, dostavlja u središta za obuku i u postrojbe.

Komplet sadrži:

a) jedinične kartone;

b) preslik vozačkih dozvola (za one VSSp-i kod kojih
je obvezatno);

c) zdravstvene knjižice;

d) rješenja o dosluženju vojnog roka;

e)
izjave novaka o suglasnosti za služenje vojnog roka u izvidničkim i
roniteljskim VSSp-ima.

Uprava
za obranu odgovorna je za pravovremeno ažuriranje i kompletiranje dokumenata
evidencije za novake koji se upućuju na služenje vojnog roka.

44.
Ured za obranu izvješćuje središte za obuku i postrojbe o razlozima zamjene
novaka i njihovom kasnijem upućivanju i zahtijeva povrat dokumentacije novaka
koji iz opravdanih razloga nisu upućeni na služenje vojnog roka.

45.
Ured za obranu, nakon prijema ovjerenih popisa jedi­ničnih kartona od središta
za obuku i postrojbe koji su primili novake, sređuje matičnu kartoteku prema
odredbama Uputa za vođenje vojne evidencije vojnih obveznika te izrađuje izvješće
koje dostavlja upravi za obranu.

46.
Uprava za obranu izrađuje zbirno izvješće o ostvarenju plana upućivanja novaka
u Oružane snage i dostavlja ga Službi za vojnu obvezu najkasnije 15 dana od
dana upućivanja novaka.

O svim
problemima nastalim prilikom upućivanja novaka u Oružane snage, uprava za
obranu odmah izvješćuje Službu za vojnu obvezu.

47. Za
novaka koji se nije u roku od 48 sati od dana određenog u pozivu javio u središte
za obuku ili postrojbu, ured za obranu izdaje nadležnom tijelu unutarnjih
poslova zahtjev za raspisivanje potrage i dovođenja tog novaka.

U
zahtjevu za raspisivanje potrage i dovođenje naznačuje se krajnji rok za
potragu i dovođenje novaka u najbližu postrojbu vojne policije. Krajnji rok je
7 dana od dana određenog u pozivu novaka za služenje odnosno dosluženje vojnog
roka.

Protiv
novaka koji se nije javio u središte za obuku i postrojbe ili je neopravdano
zakasnio, ured za obranu podnosi prijavu tijelu nadležnom za pokretanje prekršajnog
postupka.

PRIJEM
I RASPORED NOVAKA U SREDIŠTA
ZA OBUKU I POSTROJBE

48.
Prihvat novačke dokumentacije i novaka u središte za obuku i postrojbe
organizira povjerenstvo koje 10 dana prije dolaska novaka svojom zapovijedi
imenuje zapovjednik središta za obuku i zapovjednik postrojbe.

49. Zapovjedništvo središta za obuku i postrojbe na
temelju podataka koje dobije od povjerenstva, u jedinične kartone i obrazac
Vob-12 upisuje vrijeme i nadnevak kada su novaci pristigli u središte za obuku
i postrojbe.

Za novake koji su zakasnili sastavlja se službena
zabilješka o razlozima zakašnjenja i istu se priključuje uz jedinične kartone.

Jedan primjerak obrasca Vob-12 se ovjerava i
najkasnije 8 dana nakon prijema novaka, dostavlja uredu za obranu, uz navođenje
rednih brojeva, imena i prezimena novaka koji nisu pristigli u središte za
obuku i postrojbe ili su zakasnili.

U dane prijema novaka, središte za obuku i postrojbe
za svaki dan prijema sastavljaju izvješće o broju primljenih novaka u odnosu na
planirani broj, te ga dostavljaju Službi za vojnu obvezu i Operativnom središtu
Glavnog stožera. O nedolasku novaka, središte za obuku i postrojbe u roku od 48
sati izvješćuju upravu za obranu i ured za obranu koji je novaka uputio na služenje
vojnog roka.

Središta za obuku i postrojbe su u roku od 10 dana od
dana prijema novaka dužna sastaviti zbirno izvješće po rodovima, strukama i
VSSp-ima te ga zajedno s izvješćem o organizaciji i prihvatu novaka dostaviti
nadređenom zapovjedništvu.

Nadređena zapovjedništva su u roku od 25 dana od dana
prijema novaka dužna sastaviti zbirno izvješće po rodovima, strukama i VSSp-ima
te ga zajedno s izvješćem o organizaciji i prihvatu novaka dostaviti Upravi za
popunu osobljem i Upravi za obuku i školstvo, na pažnju.

Uprava za popunu osobljem, nakon prijema izvješća, u
roku od 7 dana sastavlja zbirno izvješće i dostavlja ga Službi za vojnu obvezu.

50. Ročnici se obučavaju za rod, struku i VSSp za
koje su novačeni.

Na prijedlog zapovjednika središta za obuku i
postrojbe u kojoj se provodi specijalistička obuka, novačko povjerenstvo mo­že
ročnicima izmijeniti rod, odnosno struku i VSSp u sljedećim slučajevima:

a) ako ročnik ne završi uspješno specijalističku
obuku za VSSp za koju je novačen (tada mu se, u pravilu, određuje drugi VSSp u
okviru istog roda ili struke);

b) ako se tijekom služenja vojnog roka promijeni
zdravstveno stanje ročnika, koje utječe na promjenu roda, struke ili VSSp-i.

Iznimno, na prijedlog zapovjednika središta za obuku
i postrojbe, odlukom novačkog povjerenstva može se i tijekom temeljne obuke ročnicima
izmijeniti rod, odnosno struka i VSSp zbog promjene zdravstvenog stanja ili
zbog ukazane potrebe popune Oružanih snaga, a na zahtjev nadležne uprave
Glavnog stožera.

Svaku promjenu roda, odnosno struke i VSSp-i ročnika,
novačko povjerenstvo unosi u dokumente evidencije (jedinični karton i vojna
iskaznica), te iste ovjerava potpisom i pečatom.

U slučajevima kada je postrojba jednorodna, a ročniku
je promijenjen rod ili struka zbog razloga navedenog u stavku 2. i 3. ove točke,
zapovjednik postrojbe predlaže nadređenom zapo­vjedništvu premještaj takvog ročnika.

PREMJEŠTAJ
ROČNIKA

51.
Premještajem ročnika smatra se promjena postrojbe Oružanih snaga tijekom služenja
vojnog roka.

Premještaj
ročnika može biti:

a)
stalni, kada se ročnik premješta u drugu postrojbu do kraja služenja vojnog
roka;

b)
privremeni, kada se ročnik na određeno vrijeme premješta u drugu postrojbu zbog
obavljanja određenih poslova.

52. Ročnik
se premješta sukladno potrebama popune postrojbi ili zbog obuke.

Premještaj
ročnika može zapovjediti zapovjednik brigade, korpusa, grane njima ravne ili više
razine, a prema svojim ovlastima u odnosu na podređene postrojbe.

O
premještaju ročnika između grana i njima ravnih zapo­vjedništava i pristožernih
postrojbi Glavnog stožera rješava Uprava za popunu osobljem.

POPUNA
POSTROJBI ORUŽANIH SNAGA ROČNICIMA

53.
Popunom se smatra popunjavanje postrojbi Oružanih snaga obučenim ročnicima.

54.
Uprava za popunu osobljem na temelju zapovijedi i plana-rasporeda raspoređuje
ročnike po VSSp-ima i postrojbama te plan-raspored ročnika dostavlja središtu
za obuku i postrojbama gdje se ročnici nalaze na obuci odnosno postrojbama koje
primaju ročnike, najkasnije 10 dana prije završetka temeljne i specija­lističke
obuke.

Zapovjedništvo središta za obuku i postrojbe, na
temelju zapovijedi i plana-rasporeda raspoređuje poimenično ročnike po
postrojbama.

Ukoliko se plan-raspored ne može u cijelosti ostvariti
(roč­nici ocijenjeni »privremeno nesposobnim za vojnu obvezu« ili »nesposobnim
za vojnu obvezu« i sl.), zapovjedništva središta za obuku i postrojbe izvješćuju
upravu koja je donijela plan o nastalim promjenama i razlozima zbog kojih ne
mogu ostvariti popunu i traže izmjenu plana-rasporeda.

55. Zapovjedništva središta za obuku i postrojbe određuju
povjerenstvo koje će obavljati poimeničan raspored ročnika po vojnim poštama i
VSSp-ima, prema planu-rasporeda.

Prilikom raspoređivanja ročnika prema planu-rasporeda
povjerenstvo uzima u obzir i one koji se nalaze na liječenju ili bolovanju.
Ukoliko ročnici ne završe liječenje ili bolovanje do dana upućivanja u
postrojbe, upućuju se naknadno, odmah nakon povratka s liječenja ili bolovanja.

56. Kada povjerenstvo iz točke 55. ovoga Naputka završi
poimeničan raspored ročnika prema planu-rasporeda odnosno premještanja,
sastavlja popis za svaku vojnu poštu. U popisu se poimenično navodi koji se ročnici
raspoređuju na koju VSSp i ured za obranu iz kojeg su upućeni. Uz ime onih koji
su na liječenju ili bolovanju stavlja se napomena da će se u postrojbu javiti
kasnije. Ti podaci se izrađuju u tri primjerka – dva se dostavljaju postrojbi u
koju se ročnici upućuju, a jedan primjerak se zadržava u središtu za obuku i
postrojbe.

Postrojba koja primi ročnike dužna je u roku 5 dana
od dana njihovog prijema ovjeriti jedan primjerak popisa i vratiti ga sre­dištu
za obuku i postrojbe.

Uz popise se dostavljaju i propisani evidencijski
dokumenti ročnika, prema Uputama o vođenju vojne evidencije vojnih ob­veznika i
obrazloženje o eventualnim odstupanjima od danog plana-rasporeda.

57. Prilikom upućivanja ročnika zapovjedništvo središta
za obuku i zapovjedništvo postrojbe, obavlja i sljedeće poslove:

a) za svaku vojnu poštu određuje vođu skupine kojem
uz potpis predaje jedinične kartone i ostale dokumente u zapeča­ćenom omotu;

b) ročnicima isplaćuje novac za putne troškove po
postrojbama u koje se upućuju, ili na drugi način osigurava karte za put.

OTPUŠTANJE
ROČNIKA IZ ORUŽANIH SNAGA

58. Ročnici
se otpuštaju iz Oružanih snaga nakon odsluženja vojnog roka ili u slučajevima
kada im se vojni rok prekine iz razloga navedenih u članku 48. i 49. Zakona o
obrani.

59. Rješenja
o prekidu služenja vojnog roka ročnicima iz točke 58. ovoga Naputka donose
zapovjednici sukladno odredbama Pravilnika o izvršavanju vojne obveze.

60. Načelnik
Glavnog stožera izdaje zapovijed o otpuštanju ročnika iz Oružanih snaga za
svaku generaciju ročnika.

Zapovijedi
iz stavka 1. ove točke propisuje se organizacija, vrijeme i način otpuštanja ročnika
iz postrojbe.

Ukoliko
se na dan otpuštanja iz Oružanih snaga netko od ročnika nalazi na liječenju,
postrojba otpušta ročnika, a u njegove dokumente upisuje nadnevak isteka vojnog
roka. Istovremeno, izvješćuje ovlašteni ured za obranu kada ročniku istječe
vojni rok.

Po završetku liječenja ili stabilizaciji zdravstvenog
stanja vojni obveznik je dužan javiti se u postrojbu iz koje je upućen na liječenje.

61. Nakon prijema zapovjedi za otpuštanje ročnika iz
Oru­žanih snaga, postrojba se priprema za njihov otpust:

a) upoznaje ročnike sa zapovijedi za otpuštanje iz
Oružanih snaga;

b) obavlja pripreme koje obuhvaćaju: obavješćivanje
ročnika da pripreme opremu i naoružanje za razduživanje; nabavku karata za put
ili osiguranje novčanih sredstava za prevoženje ročnika do mjesta boravišta;
obavješćuje ovlaštena prometna tijela o odlasku ročnika zbog osiguranja
potrebnog broja vozila za prijevoz roč­nika i njihovih osobnih stvari.

c) popunjava vojne iskaznice i jedinične kartone te
druge dokumente prema odredbama Uputa o vođenju evidencije vojnih obveznika, s
tim što jedinične kartone dostavlja uredu za obranu s danom otpuštanja ročnika
s odsluženja vojnog roka;

d) organizira sastanke, na kojima upoznaje ročnike s
obvezama kojih se moraju pridržavati kao vojni obveznici u pričuvi.

62. Stupanjem na snagu ovoga Naputka prestaju važiti
Upute za novačenje i mirnodopsku popunu oružanih snaga klasa: Int.
800-01/92-01/05; urbroj: 512-01-92-1320 od 15. srpnja 1992. godine i Upute o
izmjenama i dopunama uputa za novačenje i mirnodopsku popunu oružanih snaga
klasa: Int. 800-01/93-01/06; urbroj: 512-01-93-5053 od 31. prosinca 1993.
godine.

63. Ovaj Naputak stupa na snagu osmog dana od dana
objave u »Narodnim novinama«.

Klasa: 023-03/03-06/1
Urbroj: 512-01-03-1
Zagreb, 16. siječnja 2003.

Ministrica
**Željka Antunović,** v. r.

if !supportEmptyParas endif

Naputak, NN 15/2003-210